Mozart eta masoneria

Wolfgang Amadeus Mozart masoi izan zen, bere bizitzaren azken zazpi urteetan. Masoneriak bere bizitzan garrantzi handia izan zuen. Haren aita, Leopold Mozart, 1785ean, masoi egin zen.

 Historia 
Mozart aprendiz gisa Vienako "Zur Wohltätigkeit" ("Ongintza") logian onartua izan zen 1784ko abenduaren 14an.Maynard Solomon, Mozart : A Life, Harper Perennial, 1996, 640 p. () 1785eko urtarrilaren 7an "lagun" kategoria lortu zuen eta, handik gutxira, "Masoi maisua"ren kategoria lortu zuen; 1785eko apirilaren 22rako horrela agertzen zen logiaren artxiboetan. Mozartek era beste logia baten bilkurak ezagutu zituen, "Zur wahren Eintracht" ("Benetako gogaidetasuna") logiarena alegia. Biek ala biek Zinnendorf erritua gordetzen zuten. Otto Erich Deutschen arabera, bigarren logia hori Vienako garrantzitsuena zen.Deutsch, Otto Erich (1965). Mozart: A Documentary Biography. Stanford: Stanford University Press.

Mozart, anaien artean musikagile onenetariko gisa, oso ondo hartua izan zen logia guztietan. Ignaz von Born naturalista bere aita pontekoa izan zen. 1785eko abenduan Mozarten logia beste biekin elkartu zen "Zur Neugekrönten Hoffnung" ("Koronadun Itxaropen Berria") berria sortuz. Mozart horretan ere partaide izan zen.

Dokumentu guztien arabera beste anaiek Mozarten oroimen ona zuten. Izan ere, masoi izan aurretik musikagileak logiekin kolaboratu zuen musika-gaietan; azken buruan, bere lagun eta ugazaba asko mugimendu horren kideak ziren eta.Katharine Thomson, The Masonic Thread in Mozart, Londres, Lawrence and Wishart, 1977, 207 or. (, OCLC 963439322, notice BnF no FRBNF43299997)

 Mozarten masoiei buruzko konposizio 
Hona hemen gordetzen diren Mozarten masoiei buruzko konposizioak:
 Gesellenreise, KV 468, lied «ofizial berrien izendapenerako konposizioa», 1785eko martxoa.
 Die Maurerfreude (Masoiaren alaitasuna), KV 471, tenorearentzako kantata, gizonezko abesbatza eta orkestra, 1785eko apirilaren 24an estreinatuta.
 Maurerische Trauermusik (Hiletako masoi musika), KV 477/479a, 1785eko azaroa baino geroagokoa ez da.
 Bi abesti, KV 483 y KV 484, Zur Neugekrönten Hoffnung-en inaugurazioa ospatzeko; 1786ko urtarrilaren 14.
 Kleine Deutsche Kantate (Kantata aleman txikia), Die ihr die unermesslichen Weltalls Schöpfer ehrt izenburuarekin, tenorearentzako eta pianoa, KV 619 (1791).
 Kleine Freimaurer-Kantate (Masoi kantata txikia), Laut verkünde unsre Freude izenburuarekin, bakarlarientzat, gizonezko abesbatza eta orkestra, KV 623, musikagilearen zuzendaritzapean 1791eko azaroaren 18an estreinatuta.
 Requiem eta La clemenza di Tito opera lanek masoneriaren eragina erakusten dute.
 Txirula Magikoa. Opera honek masoneriaren sinbolismoaren eragin handia erakusten du. Libretoa beste masoi batekin batera idatzi zuen: Emanuel Schikaneder. Opera honen bitartez masoneriaren iniziazio-erritualari jarraitu dakioke.Jacques Chailley (Jean-Philippe Lecat-en hitzaurrea), La flûte enchantée, opéra maçonnique : essai d'explication du livret et de la musique, Paris, Robert Laffont. «Accords», 1991, 4. edizioa (1. 1968), 365 or. (, OCLC 42966844, notice BnF no FRBNF35361476)

 Mozarten anaia masoiak 
Hemen Mozarten inguruko masoiak jasotzen dira:
 Nicolas Esterhazy, printzea, Franz Joseph Haydnen ugazaba eta laguna.
 Joseph Haydn, adiskidea eta laguna (bakarrik bilera batera joan zen).
 Joseph Lange, Mozarten koinatua.
 Lichnowsky printzea, laguna eta ugazaba.
 Leopold Mozart, aita.
 Johann Michael Puchberg, adiskidea, dirua utzi zion.
 Emanuel Schikaneder, adiskidea eta laguntzailea Txirula Magikoan (libretista eta antzerki-enpresaria).
 Anton Stadler, klarinetista, adiskidea eta laguna.
 Gottfried van Swieten, adiskidea eta ugazaba.

 Erreferentziak 

 Kanpo estekak 
 :Mozarten musika masonikoa.
 :Logia Mozart.

Kategoria:Wolfgang Amadeus Mozart
Kategoria:Masoneria